Návrh ROZHODNUTIE EURÓPSKEHO PARLAMENTU A RADY o mobilizácii Fondu solidarity EÚ /* COM/2013/0259 final - 2013/ () */





DÔVODOVÁ SPRÁVA Medziinštitucionálna dohoda zo 17. mája 2006[1] umožňuje mobilizáciu Fondu solidarity Európskej únie v rámci ročného stropu vo výške 1 mld. EUR, a to nad rámec príslušných okruhov finančného rámca. Podmienky oprávnenosti na finančné prostriedky z fondu sú uvedené v nariadení Rady (ES) č. 2012/2002[2]. Na základe žiadostí o pomoc z fondu, ktoré predložili Slovinsko, Chorvátsko a Rakúsko v súvislosti s povodňami na jeseň 2012, bola pomoc z fondu solidarity vypočítaná na základe odhadu celkových spôsobených škôd takto: || || || || || (v EUR) || || Katastrofa || Odsúhlasené priame škody || Prahová hodnota (v miliónoch) || Suma pri sadzbe 2,5% || Suma pri sadzbe 6 % || Celková výška navrhovanej pomoci || Povodne v Slovinsku || 359 534 838 || 214,021 || 5 350 525 || 8 730 830 || 14 081 355 || Povodne v Chorvátsku || 11 463 479 || 259,805 || 286 587 || ~ || 286 587 || Povodne v Rakúsku || 9 600 000 || 1 798,112 || 240 000 || ~ || 240 000 || SPOLU || || 14 607 942 Na základe posúdenia týchto žiadostí[3] a po zohľadnení maximálne možnej finančnej podpory z fondu, ako aj rozsahu prerozdeľovania rozpočtových prostriedkov v rámci okruhu, v ktorom sú potrebné dodatočné výdavky, Komisia navrhuje mobilizáciu Fondu solidarity Európskej únie v celkovej výške 14 607 942 EUR, ktoré majú byť pridelené v rámci okruhu 3b finančného rámca. Predložením tohto návrhu o použití fondu Komisia začína v súlade s bodom 26 medziinštitucionálnej dohody zo 17. mája 2006 zjednodušený postup trialógu s cieľom dosiahnuť u oboch zložiek rozpočtového orgánu dohodu o potrebe použiť finančné prostriedky z fondu a o požadovanej výške týchto prostriedkov. Komisia vyzýva každú zložku rozpočtového orgánu aby druhú zložku a Komisiu informovali o svojich úmysloch. V prípade nesúhlasu ktorejkoľvek zložky rozpočtového orgánu bude zvolané oficiálne zasadnutie trialógu. Komisia predloží návrh opravného rozpočtu (NOR) s cieľom zahrnúť do rozpočtu na rok 2013 osobitné viazané a platobné rozpočtové prostriedky, ako sa vyžaduje v bode 26 medziinštitucionálnej dohody zo 17. mája 2006. Návrh ROZHODNUTIE EURÓPSKEHO PARLAMENTU A RADY o mobilizácii Fondu solidarity EÚ EURÓPSKY PARLAMENT A RADA EURÓPSKEJ ÚNIE, so zreteľom na medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení[4], a najmä na jej bod 26, so zreteľom na nariadenie Rady (ES) č. 2012/2002 z 11. novembra 2002, ktorým sa zriaďuje Fond solidarity Európskej únie[5], so zreteľom na návrh Komisie[6], keďže: (1) Európska únia zriadila Fond solidarity Európskej únie (ďalej len „fond“), aby prejavila solidaritu s obyvateľstvom v regiónoch postihnutých katastrofou. (2) Medziinštitucionálna dohoda zo 17. mája 2006 umožňuje mobilizáciu fondu v rámci ročného stropu vo výške 1 mld. EUR. (3) Nariadenie (ES) č. 2012/2002 obsahuje ustanovenia, podľa ktorých je možné fond mobilizovať. (4) Slovinsko, Chorvátsko a Rakúsko predložili žiadosti o mobilizáciu fondu v súvislosti s povodňami, PRIJALI TOTO ROZHODNUTIE: Článok 1 V rámci všeobecného rozpočtu Európskej únie na rozpočtový rok 2013 sa mobilizuje Fond solidarity Európskej únie s cieľom poskytnúť prostriedky vo výške 14 607 942 EUR vo viazaných a platobných rozpočtových prostriedkoch. Článok 2 Toto rozhodnutie sa uverejní v Úradnom vestníku Európskej únie. V Bruseli Za Európsky parlament Za Radu predseda predseda [1] Ú. v. EÚ C 139, 14.6.2006, s. 1. [2] Ú. v. ES L 311, 14.11.2002, s. 3. [3] Oznámenie Komisie C(2013) XXX o troch žiadostiach o mobilizáciu Fondu solidarity Európskej únie predložených Slovinskom, Chorvátskom a Rakúskom.. [4] Ú. v. EÚ C 139, 14.6.2006, s. 1. [5] Ú. v. ES L 311, 14.11.2002, s. 3. [6] Ú. v. EÚ C […], […], s. […].